Tasekla taqbaylit deg-s tamussni, yettefruri-d deg-s umaynut, d tamarkantit di tmeslayt, deg yidles, deg wansayen. Teḍfer anerni id-yettlalen si tallit ɣer tayeḍ armi tessaweḍ tewwid udem amaynut i tsekla taqbaylit ama deg wayen yeɛnan tamedyazt neɣ tasrit. Tamedyazt tamensayt tettban-d akken iwata deg tezlatin yecna Yidir, yefka azal d ameqqran i tmedyazt timawit tansayt iwakken ad d-ibeggen belli timetti ideg yettidir tesɛa tasekla-ines idyettawin ɣef tmagit-is. Gar tmedyazt timawit ad d-nebder « tamacahut n tsekkurt » akked tmedyazt n tmeṭṭut am uzuzen, aserqes d wurar.